पणजीः ताळगांव- दुर्गावाडी हांगा गोंय फेन्सिंग असोसिएशनान आयोजीत केल्ल्या दोन दिसांच्या अखील गोंय राज्य फेन्सिंग चॅम्पियनशीप सर्तींच पर्वरीच्या एल डी सामंत मेमोरियल विद्यालयाच्या क्रिश गांवकार आनी कनिश भंडारी सेबर आनी फॉयल प्रकारांत भांगरा पदकां मेळयलीं. हेर भुरग्यांनी वेगवेगळ्या गटांत रुप्या आनी कांस्या पदकां मेळयली. प्रशिक्षक अरूण सैनीक विद्यार्थ्यांक मोलाचें मार्गदर्शन केलें.
 ही सर्त 12, 14 आनी 16 वर्सा पिरायेचे चले- चलयांच्या गटांत घेतिल्ली. 12 वर्सा पिरायेच्या चले आनी चलयांच्या गटांत फॉयल, इपी, सेबर अशा तीन वेगवेगळ्या प्रकारांत सामंत विद्यालयांतल्या विद्यार्थ्यांनी वट्ट 22 पदकां मेळयलीं. 14 वर्सा पिरायेच्या गटांत तीन वेगवेगळ्या प्रकारांत 12 पदका सिनियर चलयांच्या प्रकारांत 12 पदक मेळयलीं.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 